hu hu hu hu hu hu hu hu hu hu jbo hu en hu hu fr hu hu hu hu hu hu hu hu hu hu hu en hu hu hu cs hu hu hu hu hu hu hu hu hu hu en hu hu hu hu hu hu
A Binance 2017-ben indult, és pár hónap alatt a világ legnagyobb tőzsdéjévé nőtte ki magát, köszönhetően az akkori bika piacnak és az innovatív hozzáállásnak. Eredetileg kínai székhellyel rendelkezett, de a már akkor is szigorodó helyi szabályozások miatt először Japánba, majd Máltára költöztek. Később terjeszkedés és függetlenedés címszó alatt több országban is székhelyet alapítottak (pl.: Liechtenstein, Szingapúr illetve számos afrikai ország). Így mára gyakorlatilag elérték azt, hogy egyetlen felügyelő szerv sem gyakorolhat rájuk nyomást. Ez persze jó is, meg nem is, hiszen a Kripto piac megítélése elég vegyes és napról napra változik a világban, így a több székhely mindenképp menedéket nyújt a bezárások elől, a másik oldalon viszont a céggel szemben egy-egy vitás esetet midnenképp problémás rendezni eljáró szervek hiányában. A Binance a kezdetektől fogva az olcsó kereskedési díjakkal, a sok elérhető és kereskedhető alt párral illetve a rengeteg plusz szolgáltatással tudta magához csalogatni a felhasználókat a kripto piac minden szegmenséből.
A BNB a Binance hivatalos valutája, mely a tőzsde ökoszisztémájához szorosan kapcsolódik. Ha a Binance-nak jól megy, akkor a BNB is szárnyal, hiszen használata többek között (még) olcsóbb kereskedési díjakat eredményez. A BNB egy véges darabszámmal rendelkező coin, maximális darabszáma 200.000.000, mely fokozatosan 100.000.000 darabra csökken. Ezt nevezik égetésnek. Mivel az égetéssel a coin elérhető darabszáma csökken, ezért ez árfelhajtó hatású. Rendesen meg is ugrik a BNB árfolyama, mikor 1-1 ilyen égetést bejelentenek. Nem mintha egyébként nem szárnyalna az árfolyam. 2020 márciusában 6 USD-ért lehetett egy coin-hoz jutni, ez jelenleg 350 USD környékén van, de járt már az árfolyam 700 USD környékén is, és ne legyenek illúzióink, amennyiben a Binance tovább bővíti szolgáltatásait, és a BNB még több dologra fog kelleni, ez a szárnyalás nem áll meg mindaddig, míg be nem köszönt egy medve piac.
A Binance mindig is jól meg tudta fogni a felhasználókat, és ennek egyik elsődleges eszköze az olcsó díjak alkalmazása volt. A legmagasabb díj is 0,1% (BNB-vel történő fizetés esetén 0,075%), de megfelelő mennyiségű kereskedéssel ez a díj leszorítható egészen 0,015%-ig. A díjaknak nincsen minimuma, viszont van egy minimális pozíció méret, ami 10 USD. Vagyis a minimális díj a Binance-en kb. 3 Forint.
A szolgáltatások közül a legfontosabbak:
Kereskedés: sima SPOT kereskedés több ezer elérhető valutapárral
Tőkeáttételes kereskedés (margin, futures)
Liquid swap: tőzsdének/kereskedőknek nyújthatunk adott valutapárokra likviditást kamatokért cserébe
Binance earn: kamatokért cserébe köthetjük le a kripto valutákat
Launchpad, launchpool: induló kriptovalutákba szállhatunk be listázás előtt
Binance card: gyakorlatilag egy bankkártya, melynek segítségével bármelyik boltban vásárolva seggére lehet verni a kripto egyenlegünknek 🙂
2019 óta a BNB saját blokkláncon fut, és erre a blokkláncra bárki saját tokent hozhat létre. A díjak fedezésére BNB-t használ a rendszer. A BEP (Binance Smart Chain) hálózat előnye a konkurenciához képest a rendkívül olcsó utalási díjak mellett a viszonylag könnyű programozhatóság és a gyorsaság.
A kripto piacon nincs ingyen ebéd. Mindenki a pénzed akarja (vagy a BTC-d). Így nincs olyan szegmens a piacon, ami ne rejtene kockázatot.
A fentebb említett több székhellyel rendelkező céggel szemben egy esetleges jogi vita nehezen érvényesíthető, épp ezért bármit írnak az oldalukra, az csak rajtuk múlik betartják-e.
Mind a tőzsde, mind a BEP hálózat (ahol a BNB coin is található) centralizált. Nincsenek bányászok, akik a hálózat biztonságát és módosíthatatlanságát szavatolnák. Minden a Binance kezében van, és csakis az igazgatótanács és a többségi tulajdonos (CZ – Changpeng Zhao) döntésein múlik mi történik a hálózattal. Ez teljesen szembemegy a blokklánc alapú rendszerek szellemiségével és azzal, amit a Bitcoin önmagában képvisel. És ne legyenek illúzióink, ha a cég sorsa múlna azon, hogy belenyúljanak a blokkláncba, meg fogják tenni, míg a Bitcoin esetén ezt akkor sem tették meg, mikor 850.00 BTC-t loptak el az MT-GOX tőzsdéről 2014 elején.
2019-ben a Binance-ról 7000 BTC-t loptak el API kulcsok és 2FA kódok megszerzésével. A károsultakat a cég kártalanította, de 7000 BTC egy ekkora tőzsde esetén is komoly veszteségnek számít, főleg ha egyébként a haszon nagyrészét folyamatos fejlesztésbe invesztálja. Valószínűleg a cég 2019 óta görget maga előtt egy tetemes hiányt,és próbálja azt ledolgozni.
Összefoglalva: a kockázatok ellenére a Binance egy jó választás lehet, hisz legtöbb kockázata más tőzsdéken is jelen van, de előnyeit mérlegre téve ideális választás már csak a maga szinte megkerülhetetlen nagysága miatt is.
Ha IDE kattintva regisztrálsz, akkor az amúgy sem borsos tranzakciós díjakból még további 5% engedményt kapsz, és nem mellesleg engem is támogatsz.
Következő bejegyzésBevezető – A Blogról
A honlap további használatához a sütik használatát el kell fogadni.